
Татарстан Республикасының беренче Президенты Минтимер Шәймиев 2016 елның 21 сентябрендә Мәскәүдә Россия башкаласының элеккеге мэры Юрий Лужковны 80 яшьлек юбилее белән котлады. Юбилей Four Seasons кунакханәсендә узды.

Бүген Ганноверга (ГФР) эш сәфәре кысаларында Татарстан Республикасы Президенты Рөстәм Миңнеханов IAA Commercial Vehicles 2016 халыкара коммерциячел автотранспорт күргәзмәсендә булды.

Бу йөк автомобильләре һәм автобуслар күргәзмәсе мәйданчыгы Европда иң эреләрдән санала. Чараны Verband der Automobilindustrie e.V. (VDA) компаниясе оештырган.

Бүген Казанда, “Генерирующая компания” ААҖ мәйданчыгында, Энергия җитештерүчеләр советы тарафыннан оештырылган “Яңа Россия. Яңа энергетика” XIV һөнәри конференциясенең “Электр энергетикасын үстерүнең перспектив юнәлешләре” темасына пленар утырыш булды. Аны ачу тантанасында Татарстан Премьер-министры Илдар Халиков катнашты.

Бүген кич Татарстан Республикасы Президенты Рөстәм Миңнеханов эш сәфәре белән Ганноверга (Германия Федератив Республикасы) килде.

Ганновер аэропортында Рөстәм Миңнехановны Россия Федерациясенең Гамбургтагы Генераль консулы Иван Хотулев, башка рәсми затлар каршы алды.

Эш сәфәренең төп максаты – IAA Commercial Vehicles 2016 халыкара коммерциячел автотранспорт күргәзмәсендә катнашу.

Бүген ТР Хөкүмәте йортында Татарстан Премьер-министры Илдар Халиков рәислегендә иҗтимагый киңлекләрне үстерү мәсьәләләренә багышланган киңәшмә узды.

Киңәшмә республиканың барлык муниципаль берәмлекләре белән видеоконференцэлемтә режимында узды, анда шулай ук РФ төзелеш һәм ТКХ министры урынбасары Андрей Чибис катнашты.

Бүген Татарстан Республикасы Президенты Рөстәм Миңнеханов Россия Федерациясе Төзелеш һәм ТКХ министры урынбасары Андрей Чибис белән очрашты.

Очрашу Рөстәм Миңнехановның Татарстан Республикасы Хөкүмәте Йортындагы эш кабинетында узды.

Әңгәмә барышында яклар шәһәр тирәлеген үстерү өлкәсендәге үзара хезмәттәшлек мәсьәләләре турында фикер алыштылар.

Бүген Татарстан Республикасы Президенты Рөстәм Миңнеханов Федераль дәүләт мөлкәтенә идарә агентлыгы җитәкчесе Дмитрий Пристансков белән очрашты. Очрашуда катнашучылар Росимущество белән Татарстан Республикасы арасында хезмәттәшлек мәсьәләләре турында сөйләштеләр.

Бүген Татарстан Республикасы Президенты Рөстәм Миңнехов Татарстан Республикасы Дәүләт Советының егерменче утырышы кысаларында республиканың эчке һәм тышкы хәле турындагы еллык юллама белән мөрәҗәгать итте.

Чара Салих Сәйдәш исемендәге ЗДКЗда (Казан) узды.

Утырышны Татарстан Республикасы Дәүләт Советы Рәисе Фәрит Мөхәммәтшин ачты. Ул хәбәр иткәнчә, чарада Татарстан Республикасы Президенты Рөстәм Миңнеханов, Татарстан Республикасы Дәүләт Киңәшчесе Минтимер Шәймиев, Татарстан Республикасы Премьер-министры Илдар Халиков, Россия Федерациясе Федераль Собраниесе Федерация Советы әгъзалары һәм Дәүләт Думасы депутатлары, Татарстан Республикасының чит илләрдәге һәм Россия төбәкләрендәге даими вәкилләре, Татарстан Республикасы Хисап палатасы рәисе, муниципаль берәмлекләр башлыклары, сәнәгать предприятиеләр, банклар, югары уку йортлары вәкилләре, иҗат интеллигенциясе, җәмәгать оешмалары вәкилләре һәм башкалар катнаша.

Бүген Татарстан башкаласында Казан Ратушасы алдындагы мәйданда ТР Урман хуҗалыгы министрлыгы дәүләт учреждениеләренә 32 яңа автомобиль ачкычларын тапшыру тантанасы узды. Бу чарада Татарстан Премьер-министры Илдар Халиков катнашты.

Татарстан Республикасы белән Берләшкән Гарәп Әмирлекләре арасындагы багланышларны Россия-Әмирлекләр мөнәсәбәтләре кысаларында үстерү безнең өчен зур әһәмияткә ия. Бүген бу хакта Татарстан Республикасы Президенты Рөстәм Миңнеханов «Мубадала» инвестицион фонды (Берләшкән Гарәп Әмирлекләре) делегациясе һәм Россия турыдан-туры инвестицияләр фонды (РФПИ) генераль директоры Кирилл Дмитриев белән очрашуда хәбәр итте.

Очрашу Казан Кремленең Губернатор сараенда узды.
Рәсми Татарстан